sagorsarker/bangla-wikipedia huggingface dataset:
হ্যালাব্রুন চিড়িয়াখানা

হ্যালাব্রুন চিড়িয়াখানা () জার্মানির বাভারিয়ায়র রাজধানী মিউনিখের স্থানে বিস্তৃত একটি প্রাণিবিদ্যাগত উদ্যান। চিড়িয়াখানাটি ইসার নদীর দক্ষিণ (ডান) তীরে মিউনিখের দক্ষিণে থালকিচানের নিকট অবস্থিত।
এটি বিশ্বের প্রথম চিড়িয়াখানার যা শুধু প্রজাতি দ্বারাই সংগঠিত না বরং ভৌগোলিক দিক থেকেও সুসংগঠিত। উদাহরণস্বরূপ, উড বাইসনরা তাদের স্থান প্রিয়ার কুকুরদের সাথে ভাগ করে।
২০১৩ সালে চিড়িয়াখানা ইউরোপে চতুর্থ সেরা চিড়িয়াখানায় স্থান পেয়েছিল (পূর্বে ১২তম স্থানে ছিলো। এটি বিরল প্রজাতীর ড্রিল এবং রূপালি গিবনদের সংরক্ষণ এবং বন্দী প্রজননের উপর দৃষ্টি নিবদ্ধ করে। এছাড়াও গরিলা, জিরাফ, হাতি, উড বাইসন, এল্ক এবং সুমেরু শিয়াল এই চিড়িয়াখানায় সফলভাবে বংশবিস্তার করে। এটি অল্পসংখ্যক চিড়িয়াখানাগুলির মধ্যে একটি যেখানে দর্শনার্থীরা তাদের সঙ্গে কুকুর আনার অনুমতি পায়।
২৫ ফেব্রুয়ারি ১৯০৫ সালে মিউনিখ জুওলজিক্যাল গার্ডেন সোসাইটি ("Verein Zoologischer Garten München e.V.") প্রতিষ্ঠিত হবার পর হ্যালাব্রুন এলাকাটি চিড়িয়াখানার অবস্থান হিসাবে নির্বাচন করা হয়। চিড়িয়াখানাটি স্থপতি ইমানুয়েল ফন সেডল কর্তৃক নকশাকৃত এবং ১৯১২ সালের ১ আগস্ট জনসাধারণের জন্য উন্মুক্ত করা হয়েছিল।
১৯২২ সালে জার্মানিতে মুদ্রাস্ফীতির কারণে চিড়িয়াখানাটি বন্ধ হয়ে যায়। ১৯২৩ সালের ২৩ মে পুনরায় চিড়িয়াখানাটি খোলা হয়। এটি বিশ্বের প্রথম ভূ-চিড়িয়াখানা হয়ে উঠেছিল (প্রাণীগুলিকে একই ভৌগোলিক অঞ্চলের অন্যান্য প্রাণীদের সাথে দেখানো এবং রাখা হয়েছিল)।
দ্বিতীয় বিশ্বযুদ্ধের সময় মিত্র বাহিনির বিমান হামলায় চিড়িয়াখানার ব্যাপক ক্ষতি হয়। ১৯৪৫ সালের মে মাসে পুনরায় চিড়িয়াখানাটি সক্রিয় করা হয়।
২০১৪ সালের হিসেবে, হ্যালাব্রুন ৭৬৭ প্রজাতির প্রায় ১৮,৯৪৩ প্রাণীর নিবাস। টিয়ারপার্ক হ্যালাব্রুন প্রজনন, পুনঃপ্রবর্তন এবং সংরক্ষণ প্রকল্পে খুব সক্রিয়।
এখানে ভূগর্ভস্থ জলের স্তরটি উচ্চতর এবং উৎকৃষ্ট মানের জলের কারণেই চিড়িয়াখানাটি নিজস্ব কূপগুলি ব্যবহার করে। ২০১২ সালে ২.২ মিলিয়নের অধিক মানুষ হ্যালাব্রুন পরিদর্শন করেছিল।
গীতাঞ্জলি থাপা

গীতাঞ্জলি থাপা একজন ভারতীয় চলচ্চিত্র অভিনেত্রী, যিনি "লায়ার্স ডাইস" চলচ্চিত্রে অভিনয়ের জন্য ২০১৩ সালে সেরা অভিনেত্রী বিভাগে জাতীয় চলচ্চিত্র পুরস্কার জিতেছিলেন।
তিনি জন্মেছিলেন সিকিমে। তিনি সিকিমের তাশি নামগিয়েল একাডেমিতে পড়াশোনা করেছেন। এরপর স্নাতক ডিগ্রি অর্জনের জন্য তিনি কলকাতায় আসেন। চলচ্চিত্রে যোগ দেওয়ার আগে ২০০৭ সালে অসমের গুয়াহাটিতে তিনি 'মিস নর্থ ইস্ট' খেতাব জিতেন। স্কুলে থাকাকালীন সময়ে তিনি "মিথ" শিরোনামের একটি ইংরেজি ভাষার স্বল্পদৈর্ঘ্য চলচ্চিত্রে অভিনয় করেছিলেন।
চলচ্চিত্র জগতে আসার পূর্বে মডেল হিসেবে কাজ করতেন গীতাঞ্জলি থাপা। "টিনা কি চাবি" (২০১০) চলচ্চিত্রে অভিনয়ের মাধ্যমে তার অভিষেক ঘটে চলচ্চিত্রাঙ্গনে। এর পর তিনি "আই.ডি." শিরোনামের একটি চলচ্চিত্রে অভিনয় করেন, যা তাকে ২০১৩ সালে লস অ্যাঞ্জেলস চলচ্চিত্র উৎসব ও মাদ্রিদের ইমাজিনইন্ডিয়াতে সেরা অভিনেত্রীর পুরস্কার এনে দেয়। চলচ্চিত্রটির প্রিমিয়ার হয়েছিল বুসান আন্তর্জাতিক চলচ্চিত্র উৎসবে এবং চলচ্চিত্রটি বিভিন্ন আন্তর্জাতিক চলচ্চিত্র উৎসবে প্রদর্শিত হয়েছিল। এরপর তিনি অমিত কুমারের "মনসুন শুটআউট" চলচ্চিত্রে অভিনয় করেন, যেটি ২০১৩ সালের কান চলচ্চিত্র উৎসবে প্রদর্শিত হয়েছিল। তারপর তিনি অনুরাগ কশ্যপের স্বল্পদৈর্ঘ্য চলচ্চিত্র "দ্যাট ডে আফটার এভ্রিডে"তে অভিনয় করেন।
গীতু মোহানদাসের "লায়ার্স ডাইস" চলচ্চিত্রে মুখ্য নারী চরিত্রে অভিনয়ের জন্য ২০১৪ সালে তিনি সেরা অভিনেত্রী বিভাগে জাতীয় চলচ্চিত্র পুরস্কার জিতেন। চলচ্চিত্রটির প্রিমিয়ার হয়েছিল ২০১৩ সালের মুম্বাই চলচ্চিত্র উৎসবে এবং চলচ্চিত্রটি রটারডাম আন্তর্জাতিক চলচ্চিত্র উৎসব ও সুডান্স চলচ্চিত্র উৎসবে প্রদর্শিত হয়েছিল। চলচ্চিত্রটি অস্কারে ভারতের প্রতিনিধিত্ব করেছিল।
তিনি ২০১৪ সালে অস্কার বিজয়ী পরিচালক ডেনিস তানোভিচের পরিচালনায় "টাইগার্স" চলচ্চিত্রে ইমরান হাশমির সাথে অভিনয় করেন। এটি টরন্টো আন্তর্জাতিক চলচ্চিত্র উৎসবে প্রদর্শিত হয়েছিল।
২০১৭ সালে তিনি রাজকুমার রাওয়ের বিপরীতে "ট্রাপড" চলচ্চিত্রে অভিনয় করেন। চলচ্চিত্রটি সমালোচকদের কাছ থেকে প্রশংসা কুড়ায়। ২০১৮ সালে তার অভিনীত চলচ্চিত্র "কুচ ভিগি আলফাজ", "পেইন্টং লাইফ" ও "বায়োস্কোপওয়ালা" মুক্তি পায়। এছাড়াও , সে বছর নেটফ্লিক্সে তার অভিনীত "স্যাক্রেড গেমস" মুক্তি পায়।
আজহার উসমান

আজহার মুহাম্মদ উসমান (; জন্ম: ২৩ ডিসেম্বর, ১৯৭৫) একজন আমেরিকান কৌতুকাভিনেতা, অভিনেতা, লেখক এবং ভারতীয় বংশোদ্ভূত চলচ্চিত্র নির্মাতা। তিনি একজন প্রাক্তন অধ্যক্ষ, কমিউনিটি কর্মী ও আইনজীবী এবং "কমেডি এর আয়াতুল্লাহ" এবং "বিন লাহিন" হিসাবে তাকে উল্লেখ করা হয়ে থাকে। তিনি ত্রিভূজীয় আয়োজনে নির্মিত জনপ্রিয় কৌতুক ধারাবাহিক আল্লাহ মেড মি ফানির ৩ জনের মধ্যে অন্যতম একজন।
উসমান শিকাগোতে জন্মগ্রহণ করেন এবং তার শৈশবকাল বেশিরভাগই স্কোকি, ইলিনয়, মার্কিন যুক্তরাষ্ট্রের শিকাগোয় কেটেছে। ১৯৭০ এর দশকে উসমানের পশুচিকিত্সক পিতা জিয়া উসমান (আলীগড় মুসলিম বিশ্ববিদ্যালয় থেকে স্নাতক সম্পন্ন করেন) এবং গৃহিণী মা আত্তিয়া উসমান ভারতের বিহার ছেড়ে মার্কিন যুক্তরাষ্ট্রে চলে আসেন।
উসমান একজন সুফি মুসলিম। তিনি তার বিবাহিত জীবনে ৪ সন্তানের জনক। তার স্ত্রী একজন আইনজীবী।
লালচক্ষু

লালচক্ষু (বৈজ্ঞানিক নাম: "Matapa aria (Moore)") এক প্রজাতির ছোট আকারের প্রজাপতি। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য।
লালচক্ষু এর প্রসারিত অবস্থায় ডানার আকার ৪০-৫৫ মিলিমিটার দৈর্ঘ্যের হয়।
ভারত (দক্ষিণ ভারত [মুম্বাই পর্যন্ত], পশ্চিমবঙ্গ, উত্তরাঞ্চল থেকে সিকিম, অসম ও উত্তর-পূর্ব ভারত, আন্দামান) নেপাল, ভুটান, বাংলাদেশ, মায়ানমার, শ্রীলঙ্কা, দ: পূর্ব এশিয়ার বিস্তীর্ণ অংশ এর বিভিন্ন অঞ্চলে এদের পাওয়া যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল কালচে বাদামি ও দাগ-ছোপ হীন। সামনের ডানায় কোস্টা গোড়া থেকে ডানার দুই-তৃতীয়াংশ পর্যন্ত মোটামুটি চওড়াভাবে লালচে হলুদ পটি যুক্ত। সিলিয়া উভয় ডানায় সাদা। পুরুষ প্রকারে সামনের ডানার গোড়ার খানিক বাইরের (সাব-বেসাল) অংশে সরু, সাদা, তির্যক ও সামান্য বক্র দাগ (brand) দেখা যায়।
ডানার নিম্নতল লালচে-হলুদ বা লালচে -বাদামি এবং দাগ-ছোপ হীন। পিছনের ডানায় টার্মিনাল প্রান্তে নিচের দিকে ধূসর বা ফ্যাকাশে হলুদ পাড় (fringe) চোখে পরে।
স্ত্রী ও পুরুষ প্রকার অনুরূপ, শুধুমাত্র পুরুষ প্রকারে উপরিউক্ত সাদা দাগ (brand) থাকে। শুঙ্গ সাদায়-কালোয় ডোরাকাটা; শীর্ষভাগ কালো ও শীর্ষবিন্দু কমলা। মাথা, বক্ষদেশ ও উদর উপরিতলে কালচে বাদামি ও নিম্নতলে লালচে বাদামি। চক্ষু গাঢ় লাল ও কালো চক্ষুতারা যুক্ত।
অতি সুলভ-দর্শন এই প্রজাতির উড়ান অন্যান্য স্কিপারদের ন্যায় খুব দ্রুত ও স্বল্পদৈর্ঘ্যের। এরা স্থানিক স্বভাব বিশিষ্ট (territorial habit); বারবার পূর্বের বসার জায়গায় ফিরে আসে। মূলত বাঁশঝাড় ও বাঁশবনের বাসিন্দা এই স্কিপারকে সকালের প্রথম ভাগে রোদ পোহাতে ও সক্রিয়ভাবে ওড়াউড়ি করতে এবং সায়াহ্নে (dusk) জঙ্গলের পথে বা জঙ্গলের কিনারায় ফাঁকা জায়গায় বসে থাকতে দেখা যায়। দিনের বাকি সময় এরা বাঁশবনের পাতার ঘেরাটোপে বা ঘন ঝোপঝাড়ের ভিতর অবস্থান করে। এরা পাতায়, ডালে, পাখির বিষ্ঠায় ও ভিজে মাটিতে বসে খ্যাদ্যরস আহরণ করে। এই স্কিপারদের মাঝেমধ্যে ফুলে বসে মধুপান করতেও দেখা যায়। অন্যান্য স্কিপার প্রজাতির মতো লালচক্ষুকে ডানা মেলে বসতে লক্ষ্য করা যায় না। জোহুরদের () মতো, এই প্রজাতিও কোনো শুকনো বিষ্ঠায় নিজের মূত্র যোগ করে সেই ভিজা বিষ্ঠা থেকে রস আহরণ করে। বাঁশঝাড় যুক্ত জঙ্গল এদের প্রিয় বাসস্থান। পাহাড়ের পাদদেশ থেকে ৮০০ মি, উচ্চতা পর্যন্ত উপযুক্ত পরিবেশে বর্ষা কালের আগে ও বর্ষা চলাকালীন এদের বিচরণ চোখে পরে এবং বর্ষার ঠিক পরেই এদের প্রাচুর্য নজরে আসে। মধ্য হিমালয়ে ৮৪০ মি, পর্যন্ত জুন থেকে নভেম্বর এই প্রজাতির দর্শন মেলে। পশ্চিমবঙ্গের উ: ২৪ পরগনা জেলায় অক্টোবর মাসে প্রচুর সংখ্যায় লালচক্ষু প্রজাতির দেখা মেলে।
মায়সুন জায়িদ

মায়সুন জায়িদ () একজন আমেরিকান অভিনেত্রী এবং কৌতুকাভিনেতা। প্যালেস্টাইনের বংশোদ্ভূত, তিনিই আমেরিকার প্রথম মুসলিম নারী কৌতুকাভিনেতা এবং ফিলিস্তিন ও জর্ডানে স্ট্যান্ড-আপ কমেডি করা প্রথম ব্যক্তি হিসাবে সুপরিচিত।
জায়িদ ১৯৭৪ সালে নিউ জার্সিতে জন্মগ্রহণ করেন। তিনি বিবিসিতে দেওয়া এক সাক্ষাত্কারে বর্ণনা করেন যে, "নিউ জার্সির একজন ফিলিস্তিনি মুসলিম কুমারী, যিনি একজন অভিনেত্রী, কৌতুকাভিনেতা এবং সমাজকর্মী" নিজেকে তুলে ধরেন। জায়িদ নিউ জার্সি ক্লিফাইড পার্কে বসবাস করেন। জায়িদ অ্যারিজোনা স্টেট ইউনিভার্সিটির থেকে তার বিএফএ ডিগ্রী সম্পন্ন করেন।
জায়িদ জনপ্রিয় টেলিভিশন ধারাবাহিক "ওয়ার্ল্ড টার্নস ফর টু ইয়ার্স" এবং ল এন্ড অর্ডার্স এ অতিথি উপস্থিতি, এনবিসি নাইটলি নিউজ এবং এবিসি এর ২০/২০-এ অভিনয়ের মাধ্যমে তার কর্মজীবন শুরু করেন।
হেলেস

হেলেস বা হেল ঐতিহ্যবাহী জার্মান পাণ্ডুবর্ণের লাগা বিয়ার যা প্রধানত দক্ষিণ জার্মানি, বিশেষত মিউনিখে উৎপাদিত হয়। জার্মান শব্দ "হেল" বলতে "উজ্জ্বল", "হালকা" বা "ফ্যাকাশে" বুঝিয়ে থাকে। হেলেস দক্ষিণ জার্মানিতে জনপ্রিয় পছন্দের পানীয়।
হেলেস-শৈলীর বিয়ার সাধারণত স্থূলকায়, হালকা মিষ্টি এবং হালকা রঙ এবং কম তিক্ত হয়ে থাকে। বোতলজাতকরণের পূর্বে পরিস্রাবণের কারণে বিয়ারটি স্বচ্ছ দেখায়, যদিও কিছু রেস্টুরেন্ট এবং ব্রিউয়ারি এই পানিয়ের অপরিশুদ্ধ সংস্করণ সরবরাহ করে থাকে। মিউনিখের হেলস এর রঙ সাধারনত হালকা হলুদ থেকে সোনালী হয়ে থাকে। হেলেস বিয়ার পিল্সনার বিয়ারের তুলনায় হালকা, কম গন্ধযুক্ত এবং হপ স্বাদযুক্ত হয়।
১৯৬০-এর দশকে, জার্মান ভাষাভাষী অঞ্চলে হেলেস সর্বজনীনভাবে উপলব্ধ ছিল। অনেক অঞ্চলে, হেলেস ধীরে ধীরে পিল্সনার-স্টাইলের বিয়ার দ্বারা প্রতিস্থাপিত হতে থাকে, যা ভোক্তাদের পছন্দানুসারে ড্রাফট বিয়ার থেকে বোতলজাত বিয়ার হিসেবেও চালিত হয়। দক্ষিণ জার্মানির বাইরে অঞ্চলে, হেলেস জনপ্রিয়তা অর্জন করছে, বিশেষত বার্লিন, যেখানে বিয়ারের ঐতিহ্যগত চিত্রটি প্রচলিত হয়ে উঠেছে। সেখানে অন্যান্য বিয়ারের পাশাপাশি হেলেসের ব্যাপক চাহিদা রয়েছে।
বাভারিয়া, ফ্রাঙ্কোনিয়া, এবং বাডেন-ভুর্টেমবের্গের দক্ষিণাঞ্চলীয় জার্মানিতে হেলেস ব্যাপক জনপ্রিয়তা অর্জন করেছে। একে "হেলেস", "স্পিজাইল", "ল্যান্ডবিয়ার", "মিউনিখ লাগা" বা "এক্সপোর্ট" হিসাবে উল্লেখ করা হয়ে থাকে। লাগা ও এক্সপোর্টের মধ্যে স্পষ্ট কোনও পার্থক্য নেই, যদিও এক্সপোর্ট সাধারণত ডর্টমুন্ডার এক্সপোর্ট স্টাইলের কাছাকাছি, তবে প্রসারিত বালুচর জীবনের জন্য ৫.৫% এর সামান্য উচ্চ এভিবি এতে বিদ্যমান থাকে।
টাইগার্স

টাইগার্স হলো ২০১৪ সালের একটি ভারতীয় চলচ্চিত্র, যেটি পরিচালনা করেছেন ডেনিস তানোভিচ এবং চলচ্চিত্রটি সিনেমা টাইম, এএসএপি ফিল্মস ও শিক্ষা এন্টারটেইনমেন্টের যৌথ প্রযোজনায় নির্মিত হয়েছে। চলচ্চিত্রটির শিরোনাম শুরুতে "হোয়াইট লাইজ" রাখা হলেও পরে সে নাম পরিবর্তন করে "টাইগার্স" রাখা হয়।
মারাহ (ইমরান হাশমি), পাকিস্তানের একটি ওষুধ কোম্পানির বিক্রয় প্রতিনিধি, একদিন আবিষ্কার করে যে কোম্পানির নীতির দরুন বহু শিশু মৃত্যুমুখে পতিত হচ্ছে। ফলে সে কোম্পানির বিরুদ্ধে বিপদজনক যুদ্ধে অবতীর্ণ হয়।
চলচ্চিত্রটিত চিত্রগ্রহণ ২০১৩ সালে শুরু হয় এবং চলচ্চিত্রটি ২০১৪ সালের টরেন্টো আন্তর্জাতিক চলচ্চিত্র উৎসবে প্রদর্শিত হয়। চলচ্চিত্রটি জি৫-এ ২০১৮ সালের ১৩ নভেম্বর মুক্তি পায়।
রাজাপুর উচ্চ বিদ্যালয়

রাজাপুর উচ্চ বিদ্যালয় নাটোর জেলার বড়াইগ্রাম উপজেলার একটি বিশিষ্ট বিদ্যাপীঠ। 
১৯৫৬ বীরেন্দ্রসেন লাল রায় বিদ্যালয়টি প্রতিষ্ঠা করেন। বর্তমানে বিদ্যালয়টির শিক্ষার্থীর সংখ্যা প্রায় ২০০০ জন। ২০১৬ সালে রাজাপুর উচ্চ বিদ্যালয় নাটোর জেলার শ্রেষ্ঠ মাধ্যমিক বিদ্যালয় হিসাবে সম্মাননা পায়। রাজাপুর উচ্চ বিদ্যালয় বর্তমানে নাটোর জেলার সবচেয়ে আধুনিক বিদ্যাপীঠগুলোর মধ্যে একটি।
লুইটপল্ডপার্ক

লুইটপল্ডপার্ক জার্মানির বাভারিয়া রাজ্যের মিউনিখের শাভাবিং-ওয়েস্ট পৌরসভা শহরে অবস্থিত একটি গণউদ্যান।
বিংশ শতাব্দীর প্রথম দিকে ম্যাক্সভরস্টাড থেকে উত্তর দিকে মিউনিখ শহরের প্রসারণের সময় নতুন ক্রমবর্ধমান শহরে সবুজ স্থান সংরক্ষণের জন্য উদ্যানটি তৈরি করা হয়। ১৯১১ সালে তৎকালীন বাভারিয়ার যুবরাজ লুইটপল্ডের ৯০তম জন্মদিনে তার নামানুসারে উদ্যানটির নামকরণ করা হয়। এটি আয়তনে । শিডপ্লাটজ ভূগর্ভস্থ স্টেশন থেকে উদ্যানটি প্রবেশযোগ্য। পরিষ্কার আকাশের যে কোন দিনে এই উদ্যান থেকে আল্পস পর্বতমালা পরিদর্শন করা যায়।
উদ্যানের বিশেষ বৈশিষ্ট্য হল লুটপোল্ডুগল, একটি আযতনের পাহাড় যা দ্বিতীয় বিশ্বযুদ্ধের বোমা হামলার কারণে শহরটিতে গঠিত হয়। ১৯৪৯ সালে, যুদ্ধের পর পাহাড়ের উপরে একটি সমতল ক্রস স্থাপন করা হয়েছিল, যেখানে ক্রসের সাথে একটি শিলালিপিতে লেখা রয়েছে, "পাথরস্তুপের নিচে মারা যাওয়া সকলের জন্য প্রার্থনা এবং স্মরণ করুন"। ১৯৫২ সালে এটি একটি স্থায়ী স্মৃতিস্তম্ভ হয়ে ওঠে।
এলিস কৌত উদ্যানে একটি ঝরনা নির্মাণ করেন, যার নামকরণ করা হয়েছিল নামহীন চরিত্র থেকে। চরিত্রটি থেমে-থেমে জল নিঃসরণ করে, যা অপ্রত্যাশিতভাবে উদ্যানের দর্শনাথূীদের চমকে তোলে।
উদ্যানটি তার পুরনো বৃক্ষগুলির জন্যও পরিচিত, এবং জিঙ্গো, পিরামিডাল ওক এবং অন্যান্যে গাছের সারিতে এগুলো এখানে দেখা যায়। উদ্বোধনকালে উদ্যানের কেন্দ্রীয় বৈশিষ্ট্য ছিল নিম্ন ফ্রাঙ্কোনিয়ার নিকট অবস্থিত চুনাপাথরে তৈরি দীর্ঘ স্মারকস্তম্ভ (Obelisk), যার চারপাশে ৯০টি লিমের গাছ রয়েছে, যা মূলত লুইটপল্ডপার্কের প্রতি বছরের জন্য একটি করে রোপন করা হয়েছে।
উদ্যানটিতে জনপ্রিয়ভাবে অনেক অনুষ্ঠানের আয়োজন করা হয়েছে। শীতকালে, উদ্যানের খাড়া পাহাড়গুলি স্লেডিংয়ের জন্য জনপ্রিয়।
সঞ্জয় কাপুর (রাজনীতিবিদ)

সঞ্জয় কাপুর () ভারতীয় জাতীয় কংগ্রেসের একজন রাজনীতিবিদ, যিনি বিলাসপুর থেকে উত্তরপ্রদেশের পঞ্চদশ ও ষোড়শ বিধানসভা নির্বাচলে বিলাসপুর আসন থেকে বিধানসভা সদস্য নির্বাচিত হয়েছিলেন।
তিনি জন্মেছিলেন উত্তরপ্রদেশের রামপুর জেলায়। তিনি এম.জে.পি. রোহিলখণ্ড বিশ্ববিদ্যালয় থেকে আইনশাস্ত্রে স্নাতক ডিগ্রি ছাড়াও বিএড ডিগ্রি অর্জন করেন।
তিনি ২০০৭ ও ২০১২ সালের নির্বাচনে উত্তরপ্রদেশ বিধানসভার সদস্য নির্বাচিত হন। ২০১৭ সালের নির্বাচনে তিনি বিজেপির বলদেব সিং আওলাখের নিকট পরাজিত হন।
ওশান্‌স ইলেভেন

ওশান্‌স ইলেভেন স্টিভেন সোডারবার্গ পরিচালিত একটি ২০০১ মার্কিন ডাকাতির চলচ্চিত্র, এবং ১৯৬০ সালের রাট প্যাকের একই নামের চলচ্চিত্রের পুনর্নির্মাণ। এতে জর্জ ক্লুনি, ব্র্যাড পিট, ম্যাট ড্যামন, ডন চিডল, অ্যান্ডি গার্সিয়া, বার্নি ম্যাক এবং জুলিয়া রবার্টস অভিনয় করেছেন। ছবিটি বক্স অফিসে এবং সমালোচকদের কাছে সফল ছিল, এবং ২০০১ সালে ৪৫০ মিলিয়ন আয় করে। এটি পঞ্চম সর্বোচ্চ ব্যবসা সফল সিনেমা হয়।
রুহুল আমিন মাদানী

রুহুল আমিন মাদানী (জন্ম: ১০ ফেব্রুয়ারি ১৯৫২) বাংলাদেশের ময়মনসিংহ জেলার রাজনীতিবিদ। তিনি ময়মনসিংহ-৭ আসনের সংসদ সদস্য ছিলেন।
হাফেজ রুহুল আমিন মাদানীর জন্ম ১০ ফেব্রুয়ারি ১৯৫২ সালে ময়মনসিংহ জেলার ত্রিশালের দরিরামপুরে।
হাফেজ রুহুল আমিন মাদানী ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ময়মনসিংহ-৭ আসন থেকে সংসদ সদস্য নির্বাচিত হন।
২০১৪ সালের দশম জাতীয় সংসদ নির্বাচনে তিনি স্বতন্ত্র প্রার্থী হিসেবে আনারস প্রতীক নিয়ে ময়মনসিংহ-৭ আসন থেকে পরাজিত হন।
২০১৮ সালের সালের একাদশ জাতীয় সংসদ নির্বাচনেও বাংলাদেশ আওয়ামী লীগের প্রার্থী হিসেবে ময়মনসিংহ-৭ আসন থেকে সংসদ সদস্য নির্বাচিত হন তিনি।
২০২৪ সালের দ্বাদশ জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে ময়মনসিংহ-৭ আসন থেকে স্বতন্ত্র প্রার্থী এ বি এম আনিছুজ্জামানের কাছে পরাজিত হন।
ইস্ট বেঙ্গল মেইল

১৯৬৫ সালের পূর্বে ভারত ও পাকিস্তানের মধ্যে সশস্ত্র সংঘর্ষের সূত্রপাত হয়, তখন ভারত ও পূর্ব পাকিস্তানের মধ্যে রেল সংযোগ বিদ্যমান ছিল। তিনটি ট্রেন দুই দেশের মধ্যে পণ্য ও যাত্রী বহনের জন্য ব্যবহৃত হত: (১) ইস্ট বেঙ্গল এক্সপ্রেস শিয়ালদহ এবং গোয়ালন্দ ঘাটের দিয়ে গেদে রেলওয়ে স্টেশন - দর্শনা, (২) শিয়ালদহ মধ্যে পূর্ববাংলার মেল পার্বতীপুর জংশন দিয়ে গেদে রেলওয়ে স্টেশন - দর্শনা, এবং (৩) বরিশাল এক্সপ্রেস সেতালাহা ও খুলনা দিয়ে পেট্রাপোল - বেনাপোল পর্যন্ত।
আনোয়ারুল আশরাফ খান

আনোয়ারুল আশরাফ দিলীপ একজন বাংলাদেশি রাজনীতিবিদ ও বর্তমান দ্বাদশ জাতীয় সংসদ সদস্য। আনোয়ারুল আশরাফ খান নরসিংদী-২ আসন থেকে ২০০৮, ২০১৮ এবং ২০২৪ সালের জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
আনোয়ারুল আশরাফ খান ১৯৫৬ সালে ১ অক্টোবর নরসিংদী জেলায় জন্মগ্রহণ করেন। সে মেডিকেল বিভাগ থেকে স্নতক সম্মান (এমবিবিএস) ডিগ্রি অর্জন করেছেন। 
আনোয়ারুল আশরাফ বিজয়ী রাজনীতিতে সক্রিয় এবং প্রবীণ রাজনৈতিক আনোয়ারুল আশরাফ বিজয়ী এবার তৃতীয় বার সংসদ সদস্য নির্বাচিত হলেন।
গ্লিপটোথেক

গ্লিপটোথেক (জার্মান: [ɡlʏptoˈteːk] (listen)) জার্মানির মিউনিখে অবস্থিত একটি জাদুঘর। বাভারিয়ার রাজা লুডভিগ প্রথমের নিজস্ব সঙগ্রহশালা থেকে অধিকৃত গ্রিক ও রোমান ভাস্কর্য দ্বারা এটি সজ্জিত। লিও ভন ক্লেনৎযে কর্তৃক দ্বারা নব্য-ক্লাসিকাল ধরনার নকশায় ১৮১৬ থেকে ১৮৩০ সালে এটি তৈরি হয়।
বাভারিয়ার রাজা লুডভিগ প্রথম তার অন্যান্য আরো প্রকল্পের পাশাপাশি গ্লিপটোথেক অন্যতম একটি। তিনি জার্মানিতে "জার্মান এথেন্স" তৈরির স্বপ্ন দেখেন। যেন জার্মানিতে প্রাচীন গ্রিক সঙ্স্কৃতির ছোঁয়া পাওয়া যায়। এরই প্রেক্ষিতে তিনি মিউনিখ শহরের প্রধান ফটক তৈরি করেন। গ্লপিটোথেক মিউনিখের সবচেয়ে পুরনো জাদুঘর। 
১৮০৬ সাল থেকে ১৮৩০ সালের মধ্যে, জাদুঘর তৈরির প্রথম দিকে লুডভিগ গ্রিক ও রোমান ভাস্কর্যের উল্লেখযোগ্য একটি সঙ্গিগ্রহ গড়ে তোলেন। নিজের জনবল দ্বারা তিনি মেডুসা রোনডানিনি, বারবেরিনি ফন এর মতো উল্লেখযোগ্য শিল্পকর্ম এই জাদুঘরে নিয়ে আসেন। ১৮১৩ সালে আফাএর মন্দির থেকে এগিনা এর মধ্যে উল্লেখযোগ্য।
জাদুঘরটি ক্লাসিকাল গ্রীক-ইতালিয়ান ঘরানার নকশায় নির্মিত। জাদুঘরের বাহ্যিকভাগের দেয়ালে (পেছনের দিক ছাড়া) ১৮ টি অরিজিনাল রোমান ও গ্রিক ভাস্কর্য রয়েছে। তেরোটি আয়তাকার, বর্গাকার অথবা গোলাকার কক্ষ দ্বারা একটি কোর্টচত্বর পরিবেষ্টিত। 
ভাস্কর্যগুলো পৌরাণিক ও ঐতিহাসিক শিল্পের প্রতিনিধিত্ব করে। পূর্ব ও পশ্চিম দিকে রেনেসাঁ সিময়কার ভাস্কর্য বিদ্যমান, যে আমলে গ্লিপ্টোথেক নির্মিত হয়। এই জাদুঘরটি প্রাথমিকভাবে মার্বেল পাথরে নির্মিত হলেও দ্বিতীয় বিশ্বযুদ্ধের সময় বোমার আঘাতে তা ক্ষতিগ্রস্ত হয়। পরবর্তীতে পুনর্গঠিত করার সময় ভেতরের দেয়াল লাল পাথর দিয়ে তৈরি হয় এমং হাল্কা প্লাস্টার দিয়ে ঢেকে দেয়া হয়।
মারিয়েনপ্লাৎস

মারিয়েনপ্লাৎস (, অর্থাৎ সন্ত মেরি, আমাদের লেডি স্কয়ার) জার্মানির মিউনিখ শহরের কেন্দ্রস্থলে অবস্থিত একটি এলাকা। এটি ১১৫৮ সাল থেকে শহরের প্রধান কেন্দ্র হিসেবে বিবেচিত।
মারিয়েনপ্লাৎস নামকরণ করা হয়েছে মারিয়েনসয়লা থেকে, একটি মারিয়ান কলাম যা ১৬৬৩ সালে সুইডিশ দখল থেকে মুক্ত হওয়ার পরে উদ্‌যাপনের জন্য এই কেন্দ্রস্থলে নির্মিত হয়েছিল। বর্তমানে মারিয়েনপ্লাৎস উত্তর দিকে নিউ সিটি হল (নয়েস রাথাউস) এবং পূর্ব দিকে অবস্থিত ওল্ড সিটি হল (আল্টাস রাথাউস, একটি বলরুম এবং টাওয়ার সহ পুনর্গঠিত গোথিক কাউন্সিল হল) দ্বারা প্রভাবিত হয়।
মধ্যযুগে শহরের এই কেন্দ্রে বাজার ও ক্রীড়া প্রতিযোগিতা অনুষ্ঠিত হত। এটি "মার্ক্থ" (বাজার), "শেরান" (শস্য বাজার) এবং পরবর্তীতে "স্না্নেনপ্লাজট" (শস্য বাজারের কেন্দ্র) নামে পরিচিত ছিল। পরবর্তীতে ১৮৫৩ সালে এই শস্য বাজারকে "ব্লুমেনস্ট্রাস"-এর নিকটবর্তী আধুনিক কাঁচ এবং লোহা স্নাতানে স্থানান্তরিত করা হয়, স্থানটির নতুন নামটি ৯ অক্টোবর ১৮৫৪ সাল থেকে শুরু হয়। নিউ সিটি হলের টাওয়ারে গ্লকেনসপিয়েল এই প্রতিযোগিতায় অনুপ্রাণিত হয়েছিল এবং লক্ষ লক্ষ পর্যটকদের আকর্ষণ করেছিল। উপরন্তু, কার্লস্প্ল্যাজ এবং মারিয়েনপ্লাৎসসের মধ্যে পথচারী অঞ্চলটি অসংখ্য দোকান এবং রেস্তোরাঁগুলির সাথে একটি ভিড়যুক্ত এলাকা।
মেরিএনসুল একটি মারিয়ান কলাম যা জার্মানি, মিউনিখের মারিয়েনপ্লাৎসতে অবস্থিত। মেরি এখানে "" (ল্যাটিন: বাভারিয়ার অভিভাবক) হিসাবে সম্মানিত। তিরিশ বছর যুদ্ধের শেষে সুইডিশ দখলের সমাপ্তি উদ্‌যাপন করার জন্য ১৬৩৮ সালে এটি নির্মিত হয়েছিল, বাভারিয়ার ড্যুক ইলেক্ট্রর ম্যাক্সিমিলিয়ান-১ এর মতে এর ফলে মিউনিখ এবং ল্যান্ডশট-এর সদৃশ আবাসিক শহরগুলি যুদ্ধ ধ্বংসের হাত থেকে রক্ষা পাবে।। ১৫৯০ খ্রিস্টাব্দের মধ্যে নির্মিত স্বর্গের রানী হিসেবে অর্ধচন্দ্রাকার চাঁদের উপর দাঁড়িয়ে থাকা কুমারি মেরির একটি সোনালি মূর্তি কলামটি শীর্ষ অবস্থান করছে। মূর্তি মূলত ফ্রাউএনকিরছে মধ্যে অবস্থিত ছিল। মিউনিখের "মেরিএনসুল" এই ধরনের প্রথম কলামটি আল্পসের উত্তরে নির্মিত হয়েছিল এবং ইউরোপের এই অংশে অন্যান্য মেরি কলাম নির্মাণের অনুপ্রাণিত করেছিল। 
কলামের স্তম্ভমূলের প্রতিটি কোনায় ফার্ডিনান্ড মুরমান্ন দ্বারা নির্মিত একটি পুত্ত মূর্তি রয়েছে। চারটি পুত্তি প্রতিবেশীকে প্রতিদ্বন্দ্বিতার প্রতিদ্বন্দ্বী করে প্রতিফলিত করে তুলেছে: সিংহের দ্বারা যুদ্ধ, কুকুরের দ্বারা মহামারি, ড্রাগন দ্বারা ক্ষুধা বা দুর্ভিক্ষ এবং সর্প দ্বারা বৈধর্ম্যের প্রতীক।
ক্রিসমাসের তিন সপ্তাহ আগে ক্রসিকিন্ডেলমার্ক্ট বা বড়দিনের বাজার মারিয়েনপ্লাৎসতে এবং শহরের অন্যান্য স্কয়ারে উন্মুক্ত করা হয, ক্রিসমাসের পণ্য, খাদ্য এবং পানীয় বিক্রির উদ্দেশ্যে।
মিউনিখ মারিয়েনপ্লাৎস স্টেশনটি স্কয়ারটিতে ইউ-বাহন এবং এস-বাহন-এর পরিষেবা প্রদান করে।
দ্বিতীয় এস-বাহন টানেল প্রকল্পের (জ্বেয়েট স্ট্যামস্টার্রে) অংশ হিসাবে, একটি নতুন স্টেশন, মারিয়েনহফ, এলাকাটির উত্তরে নির্মিত হবে। নতুন স্টেশনটি বিদ্যমান লাইনে সংযোগ ঘটাবে।
ফজলুল হক (সঙ্গীতজ্ঞ)

ওস্তাদ ফজলুল হক (২২ ফেব্রুয়ারি ১৯৩২- ২৫ মে ১৯৯৩) ছিলেন একজন প্রখ্যাত বাঙালি শাস্ত্রীয় সঙ্গীত গুরু এবং নজরুল সঙ্গীত শিল্পী। সঙ্গীতে অসামান্য অবদানের জন্য বাংলাদেশ সরকার ১৯৯৩ সালে তাকে একুশে পদকে ভূষিত করেন।
১৯৩২ সালের ২২ ফেব্রুয়ারি জামালপুর জেলার দেওয়ানগঞ্জ থানার ব্রহ্মপুত্র নদের তীরে অবস্থিত চর ভবসুর সরকার পাড়া গ্রামে জন্মগ্রহণ করেন। তার পিতার নাম ফসিউদ্দিন আহমেদ যিনি পেশায় ছিলেন আইনজীবী, মাতার নাম আবেদা খাতুন। ফজলুল হক জামালপুর সিংহজানী উচ্চ বিদ্যালয় হতে ম্যাট্রিক পাশ করেন।
সঙ্গীতে হাতেখড়ি স্থানীয় শিক্ষক ও সঙ্গীতজ্ঞ প্রাণেশ চন্দ্র মজুমদারের হাতে। এরপর জামালপুরের প্রবীণ শিল্পী ধীরু সেন এবং ময়মনসিংহের প্রখ্যাত ওস্তাদ বিজয়কৃষ্ণ ভট্টাচার্যের নিকট উচ্চাঙ্গসঙ্গীতে তালিম নেন। এরপর ভারতের বিহারে দীর্ঘদিন ধরে তালিম নেন ওস্তাদ নিহার হোসেন খান ও ওস্তাদ নূর মোহাম্মদ খানের নিকট। এছাড়াও কলকাতায় ওস্তাদ বড়ে গোলাম আলী, ওস্তাদ গুল মুহম্মদ সহ শাস্ত্রীয় সঙ্গীতের বহু মহারথীর কাছে থেকে নিরন্তর সঙ্গীত সাধনা করেছেন।
ফজলুল হক বুলবুল ললিতকলা একাডেমিতে ৩০ বছরেরও বেশি সময় ধরে সঙ্গীত শিক্ষা দিয়েছেন। তার হাতে তৈরি হয়েছে দেশের অনেক প্রথিতযশা শিল্পী। "‘ওস্তাদ ফজলুল হক সঙ্গীত একাডেমি’" গঠনের মধ্য দিয়ে তিনি সঙ্গীতকে সকলের মাঝে পৌঁছানোর চেষ্টা করেছিলেন। তাছাড়া ১৯৬২ সালে বাংলাদেশ বেতারের নিয়মিত শিল্পী হিসেবে যোগদেন তিনি। আমজাদ হোসেনের ‘ধারাপাত, পিচ ঢালা পথ’ সহ বেশ কিছু চলচ্চিত্রে কণ্ঠ দিয়েছেন।
তার কাছে তালিম নিয়েছেন এমন শিল্পীদের মধ্যে অগ্রগণ্য;
এছাড়াও ওস্তাদ ফজলুল হকের সংস্পর্শে এসেছেন ফকির আলমগীর সহ অসংখ্য শিল্পী।
১৯৯৩ সালের ২৫ মে জামালপুরের দেওয়ানগঞ্জে মৃত্যুবরণ করেন এই শাস্ত্রীয় সঙ্গীত গুরু।
তিনি বহুবিধ সম্মাননায় ভূষিত হয়েছিলেন যদিও তিনি ব্যক্তিগত জীবনে সম্পূর্ণ প্রচার বিমুখ ছিলেন। তার উল্লেখযোগ্য সম্মাননা সমূহ,
তাকে উৎসর্গ করে গঠিত হয় "ওস্তাদ ফজলুল হক শিল্পীগোষ্ঠী"।
ব্রাজিলে হিন্দুধর্ম

হিন্দুরা ব্রাজিলে সংখ্যালঘু সম্প্রদায়। দেশটির মোট জনসংখ্যার ০.০১% লোক হিন্দু। দেশটিতে হিন্দু ধর্মের সাথে সংশ্লিষ্ট উল্লেখযোগ্য প্রতিষ্ঠানগুলো হল: আনন্দমার্গ, ব্রহ্ম কুমারী, ওশো ইন্সটিটিউট ব্রাজিল (ওশো (চন্দ্র মোহন জৈন বা রজনীশ) একটি জৈন পরিবারে জন্মগ্রহণ করেছিলেন কিন্তু 1969 সালের পর নিজেকে প্রতিটিসংগঠিত ধর্ম থেকে দূরে সরিয়ে নেন), ইসকন, ইয়োগা ইন বাউন্ড, ব্রাজিল গৌড়ীয় মঠ ও শ্রী চৈতন্য সারস্বত মঠ ই অর্গানাইজেসাও বৃন্দা ডি পরমদ্বীত।
২০০০ সালের পরিখ্যান অনুযায়ী, দেশটিতে হিন্দু ধর্মাবলম্বীদের সংখ্যা ২৯০৫। ২০১১ সালের জরিপ অনুযায়ী দেশটিতে প্রায় ৯,৫০০ জন হিন্দু বাস করে, যা দেশটির মোট জনসংখ্যার ০.০১%।
২০১৮ সালে দেশটির কুরিতিবা শহরে অবস্থিত ইসকন মন্দিরে অজ্ঞাত দুষ্কৃতিকারীরা হামলা চালায়। তারা কৃষ্ণ ও তার মা যশোদার ছবির মর্যাদাহানি করে।
মিউনিখ ম্যারাথন

জেনেরালি মিউনিখ ম্যারাথন () একটি বার্ষিক ম্যারাথন পথে চলার প্রতিযোগিতা যেটি জার্মানির মিউনিখ শহরে প্রতিবছর অক্টোবর মাসে অনুষ্ঠিত হয়। প্রতিযোগিতায় অর্ধ ম্যারাথন এবং দৌড়ের ইভেন্ট রয়েছে।
১৯৭২ সালের গ্রীষ্মকালীন অলিম্পিকের পর মিউনিখে ছোট মাপের দৌড় প্রতিযোগিতা অনুষ্ঠিত হতে থাকে। এরপর ১৯৮৩ সালে মাইকেল থালজ কোম্পানি (এফভিএম) এবং মিউনিখ রোড রানারস ক্লাবের উদ্যাগে মিউনিখ ম্যারাথন প্রতিষ্ঠা লাভ করে। ১৯৭২-এর অলিম্পিকের মতো হুবহু মিল রেখে এই ম্যারাথনের দৌড়ের স্থান শুরু হয় মিউনিখ অলিম্পিক পার্কের কৌবার্টিনপ্লাজ থেকে মিউনিখ অলিম্পিক স্টেডিয়ামে পর্যন্ত। একদম প্রথম ম্যারাথন দৌড়ে ২০০০ হাজার প্রতিযোগিকে নিয়ে এই প্রতিযোগিতা শুরু হয়। এরপর প্রতি বছরই প্রতিযোগির সংখ্যা বাড়তে থাকে। ১৯৮৩ সালে যা ৬৫০০ তে পৌঁছায়। গণমানুষের অংশগ্রহণ ছাড়াও নানা উচ্চ পেশাজীবীর মানুষ এই প্রতিযোগিতায় অংশগ্রহণ করে। ১৯৯০ এরপর হটাৎ করেই প্রতিযোগিতায় অংশগ্রহণকারীদের সংখ্যা কমে যায়। ৬৩৪০ থেকে ৩৩৬০ এ নেমে আসে। মূলত এই প্রতিযোগিতার প্রতিষ্ঠাতা কোম্পানির দূর্নীতির জন্য প্রতিযোগির সংখ্যা কমে যায়।
২০০০ সালে শহরের পাশ দিয়ে নতুন করে এই দৌড়ের আয়োজন করা হয়। কিন্তু এর জনপ্রিয়তা কমে যায়। তাই আবারও শহরের মধ্যে ও অলিম্পিক স্টেডিয়ামের মধ্যে এই দৌড় শুরু করা হয়। ২০০১ সালে প্রায় ৫০০০ প্রতিযোগী ম্যারাথন দৌড় সমাপ্ত করে। এই প্রতিযোগিতা জার্মানির সবচেয়ে বড় দৌড় প্রগিযোগিতা এবং ২০০৪ সালে ৯০৪১ জন (সর্বোচ্চ) ম্যারাথন দৌড় সমাপ্ত করে। ২০০৬ সালের মিউনিখ ম্যারাথন ছিল আনুষ্ঠানিক জার্মান ম্যারাথন দৌড় প্রতিযোগিতা। যেখানে পুরুষদের মধ্যে প্রথম হন ম্যাথিউস কর্নার, মহিলাদের মধ্যে কারমেন সিয়েহার্ট।
সবচেয়ে কম সময়ে এই দৌড় শেষ করেন কেনিয়ার মাইকেল কাইট এবং হাঙ্গেরির ক্যারোলিনা জাবো।
নির্দেশক:
বাভারিয়া মূর্তি

১৯শ শতকের ব্রোঞ্জ ও বালু-কাস্টে নির্মিত একটি ভাস্কর্যের নাম বাভারিয়া । ভাস্কর্যটি দক্ষিণ জার্মানির মিউনিখে অবস্থিত। নারীর আদলে নির্মিত এই ভাস্কর্যটি বাভারিয়ার শক্তি, সামর্থ্য ও যশকে প্রদর্শন করে।
ভাস্কর্যটির সাথে একটি সিঁড়ি ও "হল অব ফেম" সঙ্গিযুক্ত। রাজা লুডভিগ প্রথম দ্বারা আয়োজিত একটি প্রতিযোগিতার মাধ্যমে এর নকশা নির্বাচন করা হয়। ১৮৪৪ সাল থেকে ১৮৫০ সাল সময়কালে এটি নির্মিত হয়। ধ্রুপদী সভ্যতার পর্ববর্তী সময়ে সম্পূর্ণ ব্রোঞ্জ আবৃত প্রথম বৃহদাকার ভাস্কর্য। এর বিশাল আকৃতির জন্য কয়েকটি অঙ্গিশে আলাদা ভাবে ভাস্কর্যটি নির্মিত হয়েছে। ভাস্কর্যটি দৈর্ঘ্যে ১৮ দশমিক ৫২ মিটার (৬০ ফুট ৯ ইঞ্চি)। এর ওজন প্রায় ৮৬ দশমিক ৩৬ টন। ভাস্কর্যটির পাদদেশের স্তম্ভটি প্রায় আট দশমিক ৯২ মিটার বা ২৮ ফুট উঁচু।
রাজা লুডভিগ প্রথমের বাল্যকাল থেকে একদিকে যেমন নেপোলিয়নের মত শক্তিশালী ক্ষমতাধর অন্যদিকে অস্ট্রিয়ার মতো রাজ্য। সবমিলিয়ে লুডভিগ প্রথম তার প্রতিনিধিত্বকারী ভিটেলবাখ হাউজের দেখানোর মত সেরকম কিছু ছিলো না। ১৮০৫ সালে, নেপোলিয়ন মিউনিখকে নিজের ক্ষমতাবল থেকে মুক্তি দেয়। নেপোলিয়ন লুডভিগের বাবা ম্যাক্সিমিলানকে বাভারিয়া রাজ্যের রাজা ঘোষণা করে। ১৮১৩ সালে লাইপজিগের যুদ্ধে নেপোলিয়নের পরাজয়ের পর মাত্র মিউনিখে শান্তি ফিরে আসে। এর আগ অব্দি বাভারিয়া সর্বদাই যুদ্ধ আর হানাহানির রণাঙ্গন হয়ে ছিলো।
এই ইতিহাস দেখে বড় হওয়া রাজা লুডভিগ ভবিষ্যতের রাজা হিসেবে ঘোষিত হওয়ার পর থেকে "সর্বসেরা জার্মান জাতি" চিন্তায় অনুপ্রাণিত হন। আর এই ধরনের আদর্শ নিয়ে বড় হওয়া লুডভিগ রাজা হওয়ার পর একাধিক প্রকল্প হাতে নেন। এই প্রকল্পগুলোই পরে একে একে বাভারিয়ার জাতীয় স্মৃতিস্তম্ভ হয়ে ওঠে। এই ধরনের জাতীয়তাবাদী চিন্তা থেকে গড়ে তোলা স্মৃতিস্তম্ভের মাঝে আছে দানুবে নদীর দিকে মুখ করে থাকা ভালহালা মন্দির, মিউনিখের "হল অব ফেম (১৮৫৩)", ১৮৬৩ সালে নির্মিত "স্বাধীনতাকক্ষ" ("Befreiungshalle)"। এই সবগুলোই রাজার ব্যক্তিগত অর্থায়নে নির্মিত হয়েছিলো। প্রত্যাশা ছিলো এই স্থাপত্যকলাগুলো জার্মানির নিজস্বতা তুলে ধরবে যদিঅ এই নিয়ে বিতর্ক র্যে যায়।
১৮২৫ সালে বাবার মৃত্যুর পর সিংহাসনে বসা রাজা লুডভিগ গ্রীসের সাথে এক ধরনের আত্মিক সম্পর্কবোধ করতেন। প্রাচীণ গ্রীশ নিয়ে প্রচন্ড রকমের আগ্রহী এই রাজা মিউনিখকে "ইসার নদীর তীরের এথেন্স" হিসেবে গড়ে তুলতে চেয়েছিলেন। লুডভিগের দ্বিতীয় পুত্র অটো ১৮৩২ সালে গ্রীসের রাজা হন।
১৮৩৩ সালে "হল অব ফেম" নির্মাণের জন্য নকশার ধারণআ পেতে রাজা লুডভিগ প্রথম একটি প্রতিযোগিতার আয়োজন করেন। নিজ রাজ্যের রাজধানী মিউনিখে একটি দেশাত্মবোধক স্থাপত্য নির্মাণের ইচ্ছে রাজা লুডভিগের বাল্যকাল থেকেই ছিলো। ১৮৩২ সালের মার্চে ফ্রিডরিখ বন গ্যার্টনার, ইয়োসেফ ডানিয়েল অ'মুলার ও ফ্রিডরিখ জিবলান্ডের মতো শিলপীদের আপত্তি থাকা স্বত্তেও সবশেষে লেও ভন ক্লেনযেকে "হল অব ফেম" এর দায়িত্ব দেয়া হয়। ক্লাসিকাল ধরাণার এত বিশাল মূর্তি আগে কখনো নির্মিত না হওয়াতে রাজা লুডভিগ এই নকশা নিয়ে প্রচন্ড আশাবাদী ছিলেন। এই ব্যাপারে লুডভিগ লিখেন, "নিরো আর আমিই শুধুমাত্র এত বিশাল মূর্তি স্থাপনে সক্ষম"
সাদা গোলাপ

সাদা গোলাপ, () মিউনিখ বিশ্ববিদ্যালয়ের একদল অধ্যাপক এবং শিক্ষার্থীদের নেতৃত্বে তৃতীয় রাইখের সময়কালে গঠিত একটি অহিংস, বুদ্ধিজীবী প্রতিরোধী দল। এই দলের সদস্যরা নাৎসি পার্টির বিরুদ্ধে আত্মগোপন রেখে লিফলেট বিতরণ এবং গ্রাফিতি বা দেয়াললিখন প্রচারণা চালাতো। ১৯৪২ সালে ২৭ জুন মিউনিখে দলটির কার্যক্রম শুরু হয়, এবং ১৯৪৩ সালের ১৮ ফেব্রুয়ারি গেস্টাপো কর্তৃক গ্রেফতার হওয়ার কারণে তাদের কার্যক্রম বন্ধ হয়ে যায়। সেইসাথে দলের অন্যান্য সদস্যদের এবং প্যামফলেট বহনকারী সমর্থকদের নাৎসি গণআদালতে ("Volksgerichtshof") বিচারের আওতায় আনা হয়েছিল। নাৎসিবিরোধী বক্তব্য প্রচারণার দায়ে তাদের অনেককেই মৃত্যুদণ্ডাদেশ দেয়া হয়।
দলটি তাদের লেখা, মুদ্রণ এবং প্রাথমিকভাবে বুহত্তর মিউনিখ অঞ্চলে তাদের প্যামফলেট বিতরণ করে। পরবর্তীতে, গোপন বাহকরা অন্যান্য শহরগুলিতে, বেশিরভাগই জার্মানির দক্ষিণাঞ্চলে তাদের প্যামফলেটগুলি নিয়ে আসে। সাদা গোলাপ, সর্বমোট ছয়টি লিফলেট রচনা করেছিল, যার মুদ্রণ ছিল ১৫,০০০ কপি। তারা নাৎসি শাসনের অপরাধ ও নিপীড়নের নিন্দা জানিয়েছে এবং প্রতিরোধের আহ্বান জানিয়েছিল। তাদের দ্বিতীয় লিফলেটে, তারা খোলাখুলিভাবে ইহুদিদের প্রতি অত্যাচার ও গণহত্যার নিন্দা জানিয়েছে। গ্রেফতারকালীন সময়ে, সাদা গোলাপের সদস্যরা ক্রেইসউউ সার্কেল বা রেড অর্কেস্ট্রার শুলজ-বয়েজেন / হারনাক (Schulze-Boysen/Harnack) দলের মতো অন্যান্য জার্মান প্রতিরোধক গোষ্ঠীর সাথে যোগাযোগ স্থাপনের প্রচেষ্টা চালিয়েছিল। বর্তমানে, সাদা গোলাপ জার্মানি এবং বিশ্বব্যাপী সুপরিচিত।
মিউনিখ বিশ্ববিদ্যালয়ের শিক্ষার্থীরা সাদা গোলাপ দলের মূল সংগঠক ছিল: দুই সহোদর হান্স শোল এবং সোফি শোল, আলেক্সান্ডার শ্মোরেল, ভিলি গ্রাফ, ক্রিস্টফ প্রোবস্ট সহ, সঙ্গীতকলা ও দর্শনের অধ্যাপক কুর্ট হবার দলের গ্রুত্বপূর্ণ সদস্য ছিলেন।
দলটির অন্যান্য সমর্থকদের মধ্যে ছিলেন ট্রাউতে লাফ্রেনৎয, কাথারিনা শুডেকোফ, লিইসেলটে (লিলো) ব্রেন্ডল, ইওরগেন উইটেনস্টাইন, মারি-লুইস ইয়ান, ফাল্ক হারনাক, হুবার্ট ফুর্টোয়াঙ্গঙ্গার, ভিলহেল্ম গায়ার, ম্যানফ্রেড আইখমায়ার, ইয়োসেফ সোনগেন, হাইনরিখ গুটার, হেনরিচ বোলিঙ্গনার, হেলমুট বাউয়ার, হারাল্ড ডোরন, হান্স কনরাড লাইপেল্ট, গিসেলা শেরটলিঙ্গি, রুডি আল্ট এবং উলফগ্যাং ইগার। এদের বেশিভাগের বয়স সে সময়ে বিশের কোঠায় ছিলো। ভিলহেল্ম গায়ার, আলেক্সান্ডার শ্মোরেলকে কীভাবে টিনের টেমপ্লেট দিয়ে গ্রাফিতির প্রচারণার কাজ করতে হয় শিখিয়েছিলেন। স্টুটগার্ডের ইউজিন গ্রিমিনগার (১৮৯২-১৯৮৬) তাদের অপারেশনের অর্থ যোগান দিতেন। গ্রিমিনগার ১৯৪৩ সালের ২ মার্চ এই "দোষে" গ্রেফতার হন এবং "গণআদালত" তাকে ১৯৪৩ সালের ১৯শে এপ্রিল দশ বছরের কারাদন্ড দেয়, এবং তাকে লুডভিগবুর্গের পেনাল ইন্সটিটিউশনে ১৯৪৫ সালের এপ্রিল পর্যন্ত বন্দী রাখা হয়। তার স্ত্রী জেনিকে ১৯৪৩ সালের ২ ডিসেম্বর (সম্ভবত) আউশভিৎয-বিরকেনাউ ক্যাম্পে হত্যা করা হয়। গ্রিমিনগারের সহকারী, টিলি হান নিজস্ব অর্থায়নে সাদা গোলাপ দলকে আর্থিক সাহায্য করেছিলেন। তিনিই মুলত দলটির সাথে গ্রিমিনগারের যোগাযোগে মধ্যকুশলী হিসেবে কাজ করতেন। হান প্রায়ই স্টুটগার্ড থেকে মিউনিখে প্রচারণার কাজের জন্য প্রয়োজনীয় দাপ্তরিক অনুষঙ্গ আনা-নেয়া করতেন। এছাড়াও জার্মানির উল্‌ম শহরের কিছু শিক্ষার্থীর দল দলটির প্রচারণা লিফলেট বিতরন করেছিলো। এই দলের মাঝে সোফি শোলের ছেলেবেলার বন্ধু সুসান হিৎযেল, তার কিশোর ভাই হান্স হিৎজেল ও ফ্রানৎজ যে মুলার অন্যতম।
সমস্ত ৭টি লিফলেটের ইংরেজি অনুবাদ এখানে রয়েছে: লিফলেট
অক্টোবরফেস্ট

অক্টোবরফেস্ট (জার্মান উচ্চারণ: [ɔkˈtoːbɐˌfɛst]) বিশ্বের সবচেয়ে বড়ো ভকফেস্ট (বিয়ার উৎসব এবং ভ্রমণ উৎসব) জার্মানির বাভারিয়া অঞ্চলের মিউনিখে প্রতি বৎসর উদ্‌যাপন করা হয়।১৬ থেকে ১৮ দিন ব্যাপী এই ফোক উৎসব সেপ্টেম্বরের মধ্য বা শেষ দিক থেকে অক্টোবরের প্রথম সপ্তাহান্ত পর্যন্ত চলে। প্রতি বছর সারা বিশ্ব থেকে প্রায় ৬০ লাখ মানুষ এই উৎসবে যোগ দেয়। অক্টোবরফেস্ট বাভারিয়ার সংস্কৃতির একটি গুরূত্বপূর্ণ অংশ, যা ১৮১০ সাল থেকে চলে আসছে। বর্তমানে সারা বিশ্বে মিউনিখের এই অক্টোবরফেস্টের আদলে উৎসব অনুষ্ঠিত হয়।
ক্রোনপ্রিনতজ লুডভিগ (১৭৮৬-২৮৬৮), পরবর্তীকালের রাজা লুডভিগ প্রথম (রাজকালঃ ১৮২৫-১৮৪৮) রাজকন্যা স্যাক্স-হিল্ডবুর্গহাউজেনের থেরেসের সাথে ১৮১০ সালের ১২ই অক্টোবর বিবাহ বন্ধনে আবদ্ধ হন। মিউনিখের সকল নাগরিককে এই উপলক্ষ্যে মিউনিখ শহরের ফটকের সামনের মাঠে উৎসবে আমন্ত্রণ জানানো হয়। রাজকন্যাকে সম্মানিত করে এই মাঠগুলোকে "Theresienwiese" ("থেরেসার গড়") নাম দেয়া হয়। যদিও বর্তমানে স্থানীয়রা সংক্ষেপে ""ভিস্ন"" বলেই অভিহিত করে তবে, এখন অব্দি কাগজে কলমে মাঠগুলোর নাম অপরিবর্তিত আছে। নব্যবিবাহিতদের সম্মানে ১৮ই অক্টোবর ১৫শ শতকের ঐতিহ্যবাহী ঘোড়দৌঁড় আয়োজিত হয়। প্রচলিত আছে যে, আন্দ্রেয়াস মিখায়েল দা'আরমি, জাতীয় প্রহরী দলে একজন মেজর এই বুদ্ধি প্রথম প্রস্তাব করেন। অবশ্য অক্টোবরফেস্টের পুরো ধারণাটি খুব সম্ভবত ফ্রানৎয বাউমগার্টনার, একজন গাড়োয়ান এবং জাতীয় প্রহরী দলের সারজেন্ট কর্তৃক প্রস্তাবিত। যদিও, অক্টোবরফেস্ট ও ঘোড়দৌঁড়ের সূচনা নিয়ে বিতর্ক রয়েছে, তবে প্রতিবছর এর আয়োজনের প্রেক্ষিতেই ১৮১১ সালে পুনরায় উৎসবের আয়োজন করা হয়, যা এখন বাৎসরিক উৎসবে রূপ নিয়েছে। স্বাভাবিকভাবেই, উৎসবে সমাগম হতে যাওয়া মানুষের কথা চিন্তা করে প্রধান শহরের বাইরের মাঠে উৎসবের আয়োজনের পরিকল্পনা করা হয়। এই মাঠগুলো মূলতঃ ৪০ হাজার ঘোড়দৌঁড় পর্যবেক্ষকদের জন্য ব্যবহৃত হতো।
তবে দুঃখের বিষয় এবছর (২০২১) করোনার কারণে বন্ধ রয়েছে অক্টোবর ফেস্ট । আগামী বছর (২০২২) ১৭ সেপ্টেম্বর শুরু হবে অক্টোবর ফেস্ট আর শেষ হবে ৩ রা অক্টোবর। 
অক্টোবরফেস্ট বিশ্বের সবচেয়ে বড়ো "ভোকফেস্ট" (ফোক উৎসব) হিসেবে পরিচিত।
১৯৯৯ সালে ৪২ হেক্টর বিস্তৃত থেরেসিইয়েনভিসে (থেরেসার গড়ে) সাড়ে ৬০ লাখ মানুষ এই উৎসবে যোগ দেয়। 
– ৭২ % জনগণই বাভারিয়ার অধিবাসী।
– ১৫ % শতাংশ জনগণ ইউরোপীয় ইউনিয়নের পার্শ্ববর্তী দেশ এবং ইউরোপের বাইরের দেশ- মার্কিন যুক্তরাষ্ট্র, কানাডা, অস্ট্রেলিয়া, নিউজিল্যান্ড এবং পশ্চিম এশিয়া থেকে আসে।
অক্টোবরফেস্ট ছাড়াও এই একই জায়গায় অন্য উৎসবেরও আয়োজন করা হয়। এপ্রিল/মে মাসে মিউনিখের বসন্ত উৎসব ও ডিসেম্বরের টলউড উৎসবে অন্তত সাড়ে ছয় লাখ মানুষের সমাগম ঘটে।
আর্জেন্টিনায় ইসলাম

ইসলাম ধর্মাবলম্বীরা আর্জেন্টিনায় অন্যতম বড় সংখ্যালঘু সম্প্রদায়। দেশটিতে ধর্ম বিষয়ক কোন পরিসংখ্যান রাখা না হলেও আন্তর্জাতিক ধর্মীয় স্বাধীনতা প্রতিবেদন অনুযায়ী, দেশটিতে ইসলাম ধর্মাবলম্বীদের সংখ্যা চার থেকে পাঁচ লাখের মাঝামাঝি, যা দেশটির মোট জনসংখ্যার প্রায় ১%। ২০১০ সালে পিউ রিসার্চ সেন্টার জানিয়েছিল যে, দেশটিতে প্রায় দশ লাখ মুসলিম বাস করে। অপরদিকে অ্যাসোসিয়েশন অব রিলিজিয়ন ডাটা আর্কাইভের মতে, দেশটির প্রায় ১.৯% মানুষ মুসলিম।
পঞ্চদশ শতাব্দীতে যখন আর্জেন্টিনা স্পেনের উপনিবেশ ছিল, তখন স্পেন থেকে মুর ও মরিস্কো মুসলমানরা স্পেনের নাবিকদের সাথে দেশটিতে এসেছিল। তাদের অধিকাংশই বসতি গেড়েছিল আর্জেন্টিনায়।
ঊনবিংশ শতাব্দীতে আরব বংশোদ্ভূত ব্যক্তিদের আগমন ঘটে দেশটিতে, যাদের অধিকাংশই ছিল সিরীয় ও লেবানিজ বংশোদ্ভূত ।
এদের অধিকাংশ ধর্মবিশ্বাসে খ্রিষ্টান হলেও উল্লেখযোগ্য সংখ্যক মুসলমানও এসেছিল। বর্তমানে আর্জেন্টিনায় আরব বংশোদ্ভূত প্রায় ৩৫ লাখ মানুষ বাস করে।
আশির দশকে দেশটির রাজধানী বুয়েন্স আয়ার্সে দুটি মসজিদ গড়ে ওঠে, যেগুলো ছিল দেশটির ইতিহাসে প্রথম দুই মসজিদ। ১৯৮৩ সালে শিয়া সম্প্রদায়ের জন্য দেশটিতে অবস্থিত ইরানি দূতাবাসের সহায়তার আত-তৌহিদ মসজিদ গড়ে ওঠে। অপরদিকে ১৯৮৫ সালে সুন্নি সম্প্রদায়ভুক্ত লোকেরা আল আহমাদ মসজিদ নির্মাণ করে, যেটি ছিল দেশটির ভূমিতে ইসলামি স্থাপত্যকলায় নির্মিত প্রথম ইমারত। দেশটির অন্যান্য নগর ও অঞ্চলে কিছু মসজিদ বিদ্যমান। দেশটির কর্ডোভা শহরে দুইটি মার ডেল প্লেটায় দুইটি করে মসজিদ বিদ্যমান।এল বলসন শহরে পৃথিবীর সর্ব দক্ষিণে অবস্থিত সুফি মসজিদ বিদ্যমান।
বাদশাহ ফাহাদ ইসলামি সাংস্কৃতিক কেন্দ্র দেশটির সর্ববৃহৎ মসজিদ, যার নির্মাণকাজ খাদেমুল হারামাইন শরিফাইনের তত্ত্বাবধায়নে ১৯৯৬ সালে ২০,০০০ বর্গমিটার জমির উপর সম্পন্ন হয়। আর্জেন্টিনার সরকার ১৯৯২ সালে স্থাপনাটি নির্মাণের জন্য ৩৪,০০০ বর্গমিটার জমি দান করেছিল। স্থাপনাটি নির্মাণে খরচ হয়েছিল ৩০ মিলিয়ন মার্কিন ডলার। স্থাপনার অন্তর্ভুক্ত ইমারতগুলো হল একটি মসজিদ, একটি গ্রন্থাগার, দুইটি বিদ্যালয় ও একটি পার্ক।
ইসলামিক অর্গানাইজেশন অব ল্যাটিন আমেরিকার প্রধান কার্যালয় আর্জেন্টিনায় অবস্থিত। সংগঠনটিকে ল্যাটিন আমেরিকার সবচেয়ে সক্রিয় ইসলামি সংগঠন বলে বিবেচনা করা হয়। সংগঠনটি ল্যাটিন আমেরিকার সমাজে মুসলমানদের অন্তর্ভুক্তকরণ ও ইসলাম প্রচার নিয়ে বিভিন্ন রকম কার্যক্রম চালিয়ে থাকে।
বলিভিয়ায় ইসলাম

বলিভিয়ায় ইসলাম ধর্মাবলম্বীদের সংখ্যা প্রায় দুই হাজার , যা যা দেশটির মোট জনসংখ্যার প্রায় ০.০২%। দেশটির সান্তা ক্রুজ ও কোচাবাম্বা শহরে ইসলামিক সেন্টার বিদ্যমান এবং সুক্রে শহরে একটি মুসলিম গ্রুপ বিদ্যমান।
বলিভীয় ইসলামি কেন্দ্র(, CIB) ১৯৮৬ সালের আগস্ট মাসে ফিলিস্তিনি বংশোদ্ভূত ইমাম মাহমুদ আমের কর্তৃক গঠিত হয়। ১০৯২ সালে দেশটির প্রথম মসজিদ নির্মাণের জন্য একটি কমিশন গঠিত হয় এবং সান্তা ক্রুজ শহরে ১৯৯৪ সালে মসজিদটির নির্মাণকাজ সম্পন্ন হয়। বলিভীয় ইসলামি কেন্দ্রের অধিকাংশ সদস্যই অভিবাসী। উল্লেখ্য, সংস্থাটি ইসলামিক অর্গানাইজেশন অব ল্যাটিন আমেরিকার অধিভুক্ত নয়। ২০০৪ সালে লাপাজে আন নুর মসজিদ নির্মিত হয়।
মাদপুর রেলওয়ে স্টেশন

মাদপুর রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পশ্চিম মেদিনীপুর জেলায় অবস্থিত। স্টেশনটি মাদপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১০১ কি.মি. দূরে স্টেশনটি অবস্থিত।
মাদপুর রেলওয়ে স্টেশনটি পশ্চিমবঙ্গের মাদপুর, খড়গপুর এ অবস্থিত। স্টেশন কোড হল (এমপিডি)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি জকপুর এবং শ্যাম চক এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল এবং সাঁতরাগাছি-খড়গপুর লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। 
হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
কিশোর ভারতী

কিশোর ভারতী একটি জনপ্রিয় বাংলা শিশু কিশোর পত্রিকা। এই পত্রিকার প্রতিষ্ঠাতা খ্যাতনামা সাহিত্যিক দীনেশচন্দ্র চট্টোপাধ্যায়। এটি কলকাতা থেকে প্রকাশিত হয়।
বয়সের কোনও ঊর্ধ্বসীমা নেই। যে কেউ মৌলিক অপ্রকাশিত লেখা পাঠাতে পারেন। গল্প ২৫০০ শব্দ, ফিচার ১২০০ শব্দ, কবিতা বা ছড়া ১২ লাইন... আরও
কিশোর ভারতী প্রথম প্রকাশ শুরু হয় অক্টোবর, ১৯৬৮ সাল থেকে। ১৩৭৫ বঙ্গাব্দের মহালয়ার দিন উপলক্ষ্যে সাহিত্যিক ও সম্পাদক দীনেশচন্দ্র চট্টোপাধ্যায় এটি প্রকাশ করেন। এটি একটি মাসিক পত্রিকা। বর্তমানে কিশোর ভারতীর সম্পাদক হলেন দীনেশচন্দ্রের পুত্র ত্রিদিবকুমার চট্টোপাধ্যায়। কিশোর ভারতীতে কমিক্স, অ্যাডভেঞ্চার উপন্যাস, ছোটগল্প, ঐতিহাসিক ও সামাজিক গল্প ইত্যাদি লিখেছেন সমকালীন খ্যাতনামা সাহিত্যিকরা।
যেসব খ্যাতনামা শিল্পীরা বিভিন্ন সময়ে কিশোর ভারতী পত্রিকাটির পৃষ্ঠাগুলি এবং কভারগুলি তুলে ধরেছেন তাদের মধ্যে রয়েছেন:
সারা বছর ধরে বিভিন্ন উপলক্ষ্যে কিশোর ভারতী পত্রিকার বিশেষ সংখ্যা প্রকাশিত হয়। আর এই সংখ্যাগুলিতে সমসাময়িক বাঙালী লেখক ও কবিরা লেখেন। এই পত্রিকা নববর্ষে বৈশাখী সংখ্যা, ভৌতিক সংখ্যা, গোয়েন্দা ও রহস্য গল্পের বিশেষ সংখ্যা, কল্পবিজ্ঞান সংখ্যা, কলকাতা বইমেলা উপলক্ষ্যে বিশেষ সংখ্যা, কমিকস স্পেশাল সংখ্যা এবং আরও অন্যান্য বিশেষ সংখ্যা প্রকাশ করে থাকে। এছাড়া দুর্গাপূজার সময় কিশোর ভারতী পত্রিকার প্রায় ৪০০ পৃষ্ঠার একটি শারদীয়া সংখ্যা বের হয়।
লাতিন আমেরিকার ইসলামী সংগঠন

লাতিন আমেরিকার ইসলামী সংগঠন () হল লাতিন আমেরিকার একটি ইসলামি সংগঠন, যাকে ল্যাটিন আমেরিকার সবচেয়ে সক্রিয় ইসলামি সংগঠন বলে বিবেচনা করা হয়। সংস্থাটির প্রধান কার্যালয় বুয়েন্স আয়ার্সে অবস্থিত। সংগঠনটি ল্যাটিন আমেরিকার সমাজে মুসলমানদের অন্তর্ভুক্তকরণ ও ইসলাম প্রচার নিয়ে বিভিন্ন রকম কার্যক্রম চালিয়ে থাকে।
২০০৫ সালের একটি সভায় সংস্থাটি ওআইসিভুক্ত ইসলামি শিক্ষা, বিজ্ঞান ও সাংস্কৃতিক সংগঠনকে ইসলামি সাংস্কৃতিক কর্মকাণ্ড নিয়ে নিরীক্ষা ও প্রতিবেদন পেশ করার জন্য অনুরোধ করে ইসলামি সংগঠনগুলোর প্রধানেরা। লাতিন আমেরিকার ইসলামী সংগঠনের তৎকালীন প্রধান তখন অত্র অঞ্চলের ইসলামি কেন্দ্রগুলোর সাথে সংশ্লিষ্ট ব্যক্তিদের নিয়ে অত্র অঞ্চলের উপর একটি তথ্যসম্বলিত পঞ্জি প্রণয়ন করেছিলেন।
জকপুর রেলওয়ে স্টেশন

জকপুর রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পশ্চিম মেদিনীপুর জেলায় অবস্থিত। স্টেশনটি জকপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১০৭ কি.মি. দূরে স্টেশনটি অবস্থিত।
জকপুর রেলওয়ে স্টেশনটি পশ্চিমবঙ্গের খড়গপুর বাইপাস রোড, জকপুর এ অবস্থিত। স্টেশন কোড হল (জেপিআর)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি খড়গপুর এবং মাদপুর এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল এবং সাঁতরাগাছি-খড়গপুর লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। 
হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
আইয়ুব খান (অভিনেতা)

আইয়ুব খান (জন্ম: ২৩ ফেব্রুয়ারি ১৯৬৫) একজন ভারতীয় চলচ্চিত্র এবং টেলিভিশন অভিনেতা। টেলিভিশন ধারাবাহিক উত্তরণ (২০০৮-২০১৫) অভিনয়ের সুবাদে সুপরিচিত। তিনি অভিনেতা নাসির খান এবং বেগম পারার পুত্র। তিনি অভিনেতা দিলীপ কুমারের ভাইপো, তার পিতা দিলীপ কুমারের ছোট ভাই ছিলেন।
তিনি ১৯৫০ এর দশকের জনপ্রিয় অভিনেত্রী বেগম পারা এবং অভিনেতা নাসির খানের ঘরে হিন্দকোর আওয়ান গোষ্ঠীতে জন্মগ্রহণ করেন।
রংছাতি ইউনিয়ন

রংছাতি ইউনিয়ন বাংলাদেশের নেত্রকোণা জেলার একটি প্রশাসনিক এলাকা।
রংছাতি ইউনিয়নের আয়তন ১৪,০২৫ একর (৫৬.৭৫৭ বর্গকিলোমিটার)
২০১১ সালের পরিসংখ্যান অনুযায়ী রংছাতি ইউনিয়নের জনসংখ্যা মোট ৩৬,৫০৩ জন। পুরুষের সংখ্যা ১৮,৩৭৬ জন এবং নারীর সংখ্যা ১৮,১২৭ জন।
রংছাতি ইউনিয়নের উত্তরে ভারত-বাংলাদেশ সীমান্ত, পূর্বে ধর্মপাশা উপজেলা, দক্ষিণে কলমাকান্দা ইউনিয়ন, পশ্চিমে খারনৈ ইউনিয়ন। 
রংছাতি ইউনিয়ন কলমাকান্দা উপজেলার আওতাধীন ৮ নং ইউনিয়ন পরিষদ। এ ইউনিয়নের প্রশাসনিক কার্যক্রম কলমাকান্দা থানার আওতাধীন। এ ইউনিয়ন জাতীয় সংসদ নেত্রকোণা-১ আসন এর অংশ। রংছাতি ইউনিয়ন এ ৯ টি ওয়ার্ডে ৫২ টি গ্রাম আছে। 
ওয়ার্ডভিত্তিক গ্রাম সমূহের তালিকা: 
রংছাতি ইউনিয়ন এর শিক্ষার হার ২১.৮১%। 
এ ইউনিয়নে ৩ টি মাধ্যমিক বিদ্যালয়, ১ টি নিম্ন মাধ্যমিক বিদ্যালয়, ১৮ টি প্রাথমিক বিদ্যালয়, ১ টি আলিয়া মাদ্রাসা, ৪ টি ইবতেদায়ী মাদ্রাসা ও স্বনামধন্য বেসরকারি সংস্থা ব্র‍্যাক এর প্রাথমিক বিদ্যালয় রয়েছে। এছাড়াও অন্যান্য এনজিও'র প্রাথমিক বিদ্যালয় এবং ক্বওমী মাদ্রাসা রয়েছে।
কলমাকান্দা উপজেলা সদর থেকে রংছাতি ইউনিয়ন পরিষদে যোগাযোগের প্রধান মাধ্যম সড়কপথ। মোটরসাইকেল, ব্যাটারিচালিত অটোরিকশা যোগে কলমাকান্দা উপজেলা থেকে উত্তরে ৮ কিলোমিটারের কিছু বেশি পথ কলেজ রোড ও পাঁচগাঁও বর্ডার রোড দিয়ে অতিক্রম করলেই রংছাতি ইউনিয়ন পরিষদে যাওয়া যায়।
ভারতের মেঘালয় রাজ্য হতে বয়ে আসা মহাদেও নদী। এছাড়াও উপনদী ও ছোটো ছোটো খাল রয়েছে।
রংছাতি ইউনিয়নে ছোট-বড় হাট-বাজার রয়েছে। এর মধ্যে দুটি উল্লেখযোগ্য হাট-বাজার হলো: 
রংছাতি ইউনিয়নের পাঁচগাঁও এর উত্তরে গারো পাহাড়ের পাদদেশে ডিঙ্গাসদৃশ পাহাড়টি চন্দ্রডিঙ্গা নামে প্রাচীন যুগ হতে পরিচিত হয়ে আসছে। কথিত আছে যে, পৌরানিক যোগে হিন্দুদের দেবতা পদ্মা দেবীল সহিত চাঁদ সওদাগরের বিরোধ ছিল। স্থানটি পূর্বে কালিদহ সাগর নামে পরিচিত ছিল। চাঁদ সওদাগরের সপ্তডিঙ্গা কালিধর সাগরে পদ্মা দেবী তার পূজা না করায় ডুবিয়ে দিয়েছিল। চাঁদ সওদাগরের ডিঙ্গা এ অঞ্চলে ডুবেছিল, এ পৌরাণিক কাহিনীকে এ অঞ্চলবাসী সত্য বলেই মনে করে। তাদের বিশ্বাস ডুবে যাওয়া চাঁদ সওদাগরের ডিঙ্গার মাস্তুল গারো পাহাড়ের শিলাস্তরে অঙ্কিত হয়ে পূর্বের স্মৃতি বহন করছে। চন্দ্রডিঙ্গা নামক গ্রামটি সেই স্মৃতি চিহ্নের একটি। বর্তমানে স্থানটিতে ৭টি পাথরের নৌকার আকৃতি রয়েছে। এছাড়াও রংছাতি ইউনিয়ন এর সর্বশেষ উত্তরে রয়েছে মনোরম চোখ জুড়ানো গারো পাহার। গারো পাহাড়ের ছোট ছোট অংশগুলো স্থানীয়ভাবে টিলা নামেও পরিচিত।
ফয়সাল খান

ফয়সাল খান (জন্ম: মোহাম্মদ ফয়সাল হোসেন খান জন্ম: ৩ আগস্ট ১৯৬৬) একজন ভারতীয় অভিনেতা, যিনি মূলতঃ হিন্দি চলচ্চিত্রে অভিনয় করে থাকেন।
খান প্রযোজক তাহির হোসেনের পুত্র। তার ভাই আমির খান, যিনি একজন প্রখ্যাত অভিনেতা ও প্রযোজক এবং তার ২টি বোন রযেছে: একজন নিখাত খান, যিনি প্রযোজক হিসেবে কাজ করেন এবং অপরজন ফরহাত খান। তার চাচা নাসির হোসেন একজন প্রখ্যাত প্রযোজক ও পরিচালক ছিলেন। এছাড়াও তার ভাতিজা ইমরান খানও একজন অভিনেতা এবং তার চাচা তারিক খান ১৯৭০ এবং ১৯৮০ এর দশকের একজন অভিনেতা ছিলেন। মাওলানা আবুল কালাম আজাদ তার আত্মীয় হন।
খান তার চাচা নাসির হুসেনের ১৯৬৯ সালের চলচ্চিত্র পেয়ার কা মৌসম -এ ছোট্ট একটি ভূমিকায় অভিনয় করেন,যেখানে তি্নি ৩ বছর বয়সী একটি শিশু শশী কাপুর-এর ভূমিকায় অভিনয় করেন। তিনি ১৯৮৮ সালে একজন প্রাপ্তবয়স্ক হিসেবে চলচ্চিত্রে আত্মপ্রকাশ করেন, তার ভাই আমিরের চলচ্চিত্র কেয়ামত সে কেয়ামত তক-এ খলনায়কের ভূমিকায় অভিনয় করেন। তিনি তার বাবার ১৯৯০ সালের চলচ্চিত্র তুম মেরে হো-এ সহকারী পরিচালক হিসেবে কাজ করেছিলেন, যেটিতে তার ভাই আমির প্রধান চরিত্রে অভিনয় করেছিলেন। খান ১৯৯৪ সালের চলচ্চিত্র মধোষ-এ তার প্রথম প্রধান ভূমিকা পেয়েছিলেন, যেটি তার পিতার দ্বারা প্রযোজিত এবং বিক্রম ভাট পরিচালিত হয়েছিল। পাঁচ বছরের বিরতির পর, তিনি তার ভাইয়ের সাথে মেলা ছবিতে প্রত্যাবর্তন করেন। তিনি আরও বেশ কয়েকটি ছবিতে অভিনয় করেছিলেন যেগুলি বক্স অফিসে খুব খারাপ ছিল ৷ তিনি ২০০৩ সালে টিভি সিরিয়াল আঁধি-এও উপস্থিত ছিলেন| তার শেষ চলচ্চিত্র ছিল ২০০৫ সালে চাঁদ বুঝ গয়া। এক দশক দীর্ঘ বিরতির পর, ঘোষণা করা হয়েছিল যে তিনি তার প্রত্যাবর্তন করবেন এবং ২০১৫ সালের চলচ্চিত্র চিনার দাস্তান-ই-ইশক, রাজেশ জৈন প্রযোজিত একটি চলচ্চিত্রে অভিনয় করবেন।আমির খানের ভাই ফয়সাল খান প্রত্যাবর্তন করবেন| ২০১৭ সালে তিনি ডেঞ্জার, ফয়সাল সাইফ পরিচালিত একটি হরর চলচ্চিত্রে অভিনয় করেছিলেন। ছবিটি মুক্তি পায়নি। ২০২১ সালে, তিনি তার পরিচালনায় আত্মপ্রকাশ করেন এবং ফ্যাক্টরি চলচ্চিত্রে অভিনয় করার পাশাপাশি চলচ্চিত্রের জন্য একটি গানও গেয়েছিলেন।
ইকুয়েডরে ইসলাম

ইকুয়েডরে ইসলাম একটি সংখ্যালঘু ধর্ম। খ্রিস্টধর্ম প্রধান দেশটিতে প্রায় ১,০০০ এর অধিক মুসলিম বাস করেন। ১৯৯১ সালে ইকুয়েডরের রাজধানী কিতোতে খালিদ বিন ওয়ালিদ নামে একটি মসজিদ নির্মিত হয়। ১৯৯৪ সালে প্রথম ইকুয়েডরে ইকুয়েডর ইসলামিক সেন্টার নামে একটি ধর্মীয় সেন্টার প্রতিষ্ঠিত হয়। নওমুসলিম শায়খ ইয়াহিয়া জুয়ান এটি প্রতিষ্ঠা করেন এবং তাঁর প্রচেষ্টায় ১৯৯৪ সালে দেশটির সরকার কর্তৃক স্বীকৃতি লাভ করে।
ইকুয়েডরে ইসলামের আগমন সম্পর্কে বলা হয় যে, ঔপনিবেশিক আমলে আফ্রিকীয় দাসদের মাধ্যমে লাতিন আমেরিকায় ইসলামের আগমন ঘটে। বর্তমান ইকুয়েডর অঞ্চলে ঠিক কখন ইসলামের আগমন হয়েছিল সে বিষয়ে স্পষ্ট ইতিহাস পাওয়া যায় না। তবে প্রথম বিশ্বযুদ্ধের সময় আরব ভূখণ্ড থেকে অগণিত অভিবাসী ইকুয়েডর আগমন করে এবং এর মাধ্যমে দেশটিতে উল্লেখযোগ্য মুসলিম জনসংখ্যা সৃষ্টি হয়। তারা রাজধানী কিতো, আম্বাতো ও গুয়াইয়াকুইল শহরে বসবাস আরম্ভ করে। তবে বর্তমান মানাবি, লস রিওস, এসমেরালাদায়স প্রদেশেও মুসলমানদের দেখা যায়। ২০ শতাব্দীর চল্লিশের দশকে লেভান্তাইন খ্রিষ্টান ও আরব মুসলমানরা 'লেকলা' নামের একটি ধর্মনিরপেক্ষ সংগঠন গঠন করেছিল।
ইকুয়েডর এসে মুসলমানরা দিনে দিনে দেশটির স্থানীয় জাতিগোষ্ঠীগুলোর সাথে একীভূত হতে থাকে। ১৯৯১ সালে দেশটির রাজধানী কিতোতে প্রথম মসজিদ নির্মাণ করা হয়। এরপর ১৯৯৪ সালে 'ইকুয়েডর ইসলামিক সেন্টার' নামে একটি ধর্মীয় সেন্টার প্রতিষ্ঠা করা হয়। এরপর ২০০৪ সালে গুয়াইয়াকুইল শহরে ভারতীয় বংশোদ্ভূত মাজহার ফারুক ও পাকিস্তানি বংশোদ্ভূত আলী সাইদ কর্তৃক 'সেন্ট্রো ইসলামিকো আল হিজরা' নামে আরেকটি সেন্টার প্রতিষ্ঠিত হয়।
ইকুয়েডরসহ লাতিন আমেরিকার দেশগুলিতে ইসলাম প্রচার ও প্রসারের ক্ষেত্রে শায়খ ইয়াহিয়ার ব্যাপক রয়েছে। তিনি ইকুয়েডরের রাজধানী কুতোতে জন্ম গ্রহণ করেন। তিনি ১২ বছর বয়সে একটি সামরিক একাডেমিতে ভর্তি হন এবং সামরিক বিজ্ঞানে স্নাতক ডিগ্রী অর্জন করেন। তিনি ইংরেজি, স্পেনীয় ও আরবি ভাষায় কথা বলতে পারেন। মিশিগান বিশ্ববিদ্যালয়ে পড়াকালীন এক আরব সহপাঠীর মাধ্যমে প্রথমবারের মতো তিনি ইসলামের সংস্পর্শে আসেন। এরপর তিনি ইসলাম ধর্ম গ্রহণ করেন এবং মদিনা বিশ্ববিদ্যালয়ে ভর্তি হয়ে স্নাতকোত্তর ডিগ্রি অর্জন করেন। তিনিই প্রথম ইকুয়েডরীয় নাগরিক, যিনি প্রকাশ্যে ইসলাম গ্রহণের ঘোষণা দেন।
লাতিন আমেরিকায় ইসলামের প্রচার ও প্রসারের লক্ষ্যে তিনি স্পেনীয় ভাষায় অসংখ্য বই, পুস্তিকা ও অডিও লেকচারে কাজ করেছেন। তার অনূদিত কিছু বইয়ের মধ্যে "আন্ডারস্ট্যান্ডিং ইসলাম অ্যান্ড মুসলিম", "মুহাম্মদ ইন দ্য বাইবেল", "মুসলিম ক্রিশ্চান ডায়ালগ" ও হিউম্যানিটি ইন ইসলাম। ১৯৯৪ সালে তিনি প্রথম ইকুয়েডর ইসলামিক সেন্টার প্রতিষ্ঠা করেন। বর্তমান তিনি এটির ইমাম ও পরিচালক। তার ছেলেদের মধ্যে একজন আল আজহার বিশ্ববিদ্যালয়ে এবং একজন মদিনা বিশ্ববিদ্যালয়ে শরিয়া বিষয়ে উচ্চতর লেখাপড়া করছে।
জহিরুল হক ভূঁইয়া মোহন

জহিরুল হক ভূঁইয়া মোহন (জন্ম: ৩০ ডিসেম্বর ১৯৫৬) হলেন বাংলাদেশের একজন রাজনীতিবিদ। তিনি নরসিংদী-৩ আসনের সাবেক সংসদ সদস্য।
জহিরুল হক ভূঁইয়া মোহনের জন্ম ৩০ ডিসেম্বর ১৯৫৬ সালে নরসিংদীর শিবপুরে।
জহিরুল হক ভূঁইয়া মোহন ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নরসিংদী-৩ থেকে সংসদ সদস্য মনোনীত হন।
৫ জানুয়ারি ২০১৪ সালের দশম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নরসিংদী-৩ থেকে তিনি পরাজিত হন।
২০১৮ সালের একাদশ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নরসিংদী-৩ থেকে সংসদ সদস্য মনোনীত হন।
২০২৪ সালের দ্বাদশ জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে নরসিংদী-৩ থেকে তিনি পরাজিত হন।
হল্বী ভাষা

হল্বী (বাস্তারি, হল্বা, হল্বস, হলবী, মাহারি, মেহারি) একটি পূর্ব ইন্দো-আর্য ভাষা যার সাথে ওড়িয়া ও মারাঠি
ভাষার সাদৃশ্য বিদ্যমান। ভারতে প্রায় পাঁচ লক্ষ মানুষ এই ভাষায় কথা বলে। এটির বাক্য গঠনের রূপ হল কর্তা-কর্ম-ক্রিয়া। এই ভাষা বিশেষ্যের পূর্বে বিশেষণের দৃঢ় ব্যবহার করে থাকে। এটিকে বাণিজ্যিক ভাষা হিসেবে বিবেচনা করা হলেও এই ভাষাভাষীদের মাঝে শিক্ষার হার খুবই কম। প্রায় দুই লাখ মানুষ হালবি ভাষাকে দ্বিতীয় ভাষা হিসেবে বিবেচনা করে থাকে। ভাষাটি ওড়িয়া ও দেবনাগরী হরফে লেখা হয়ে থাকে।
অলিম্পিক স্টেডিয়াম (মিউনিখ)

অলিম্পিয়াস্টেডিয়ন বা অলিম্পিক স্টেডিয়াম () জার্মানির মিউনিখে অবস্থিত স্টেডিয়াম। এটি উত্তর মিউনিখের "অলিম্পিয়াপার্ক মুন্চেনের" মাঝে অবস্থিত, যা ১৯৭২ সালের গ্রীষ্মকালীন অলিম্পিকের প্রধান স্টেডিয়াম হিসেবে নির্মিত হয়েছিল।
৮০,০০০ আসন ক্ষমতাযুক্ত স্টেডিয়ামটি ১৯৭৪ ফিফা বিশ্বকাপ ফাইনাল এবং ইউইএফএ ইউরো ১৯৮৮ ফাইনাল সহ অনেক বড় ফুটবল ম্যাচও আয়োজন করে। এটি ১৯৭৯, ১৯৯৩ এবং ১৯৯৭ সালে ইউরোপিয় কাপ ফাইনাল আয়োজন করেছিল। এর বর্তমান ধারণ ক্ষমতা ৬৯,২৫০ জন।
২০০৬ ফিফা বিশ্বকাপের জন্য আলিয়ানৎস আরেনা নির্মিত হওয়ার পূর্ব পর্যন্ত, স্টেডিয়ামটি ছিল এফসি বায়ার্ন মিউনিখ এবং টিএসভি ১৮৬০ মিউনিখের ঘরের মাঠ।
জার্মান স্থপতি গুন্টার বেহিশিশ এবং প্রকৌশলী ফ্রাই অটো পরিকল্পিত, জন অ্যারগরিসের সাহায্যে, অলিম্পিয়াস্টেডিয়নের হালকা ওজনের তাঁবু নির্মাণ সে সময়ের জন্য বিপ্লবী বলে বিবেচিত হয়। এই বৃহৎ সুদূরপ্রসারী চাঁদোয়া অন্তর্ভুক্ত এক্রাইলিক কাচ দ্বারা সুস্থিত ইস্পাত তারের কাঠামো প্রথমবারের মত বড় মাত্রায় ব্যবহার করা হয়েছিল। ধারণাটি ছিল আল্পসের অনুকরণ এবং নাৎসি শাসনামলে অনুষ্ঠিত বার্লিনের ১৯৩৬ গ্রীষ্মকালীন অলিম্পিকে প্রতিদ্বন্দ্বি হিসাবে নির্ধারণ করা। সুদূরপ্রসারী ও স্বচ্ছ সামিয়ানা, নতুন গণতান্ত্রিক এবং আশাবাদী জার্মানির প্রতীকীকরণ করে। এটি সরকারি নীতিতে প্রতিফলিত হয়: "প্রফুল্লময় ক্রীড়া" ("হাইটেন স্পিলে ডাই")।<ref name="DER SPIEGEL 35/1972"></ref>
প্রথম বিশ্বযুদ্ধের পরেই ফুটবলের জনপ্রিয়তা অর্জনের কারণে মিউনিখে বড় স্টেডিয়াম নির্মাণের প্রয়োজনীয়তা হয়ে পরে। ১৯১২ সালে বাভারিয়া রাজ্য কর্তৃক আপত্তির কারণে ওব্বারসেনফেল্ডের একটি স্টেডিয়াম নির্মাণ ব্যর্থ হয়।
এটি ১৯৭৪ ফিফা বিশ্বকাপের অন্যতম স্টেডিয়াম ছিল।
১৯৭৪ সালের বিশ্বকাপে নিম্নলিখিত ম্যচগুলি স্টেডিয়ামে খেলেছিল: 
স্টেডিয়ামটি ইউইএফএ ইউরো ১৯৮৮ এর স্থানগুলির মধ্যে একটি ছিল।
ইউরো ১৯৮৮ এর সময় স্টেডিয়ামে নিম্নলিখিত ম্যচগুলি হয়েছিল:
উলট্রাশাল

উলট্রাশাল মিউনিখে অবস্থিত একটি নাইটক্লাব। ১৯৯৪ সাল থেকে ২০০৩ সাল পর্যন্ত এটি কার্যক্রম চালু ছিলো। ১৯৯০ সময়কার জার্মানির টেকনো সংস্কৃতিতে সবচেয়ে পরিচিত ক্লাবের মধ্যে অন্যতম। "ফেজম্যাগ" এর সূত্রমতে, " অনেক টেকনো ভক্তের জন্য ট্রেজরের পাশাপাশি উল্ট্রাশাল সবচেয়ে মূল ধরানার টেকনোক্লাব হিসেবে জনপ্রিয় ছিলো।"
মিউনিখের কালচারস্টেশোন হিসেবে পরিচিত, ওবারফুরিঙ এর মাসিক আল্ট্রাওয়ার্ল্ড পার্টি বা পাঙ্গিক কনসার্টে আয়োজন করা হত। টেকনোক্লাবগুলো তখনকার বার্লিনে জনপ্রিয় হতে থাকা "ট্রেজর" ও "প্লানেট" ক্লাব দ্বারা অনুপ্রেরিত হয়। তদকালীন সময়ে ক্লাবগুলোতে বায়ুপ্রবাহের পূর্ণ ব্যবস্থা ছিলো না। প্রতি দুই ঘণ্টা অন্তর গান বন্ধ করে জানালা খুলে ক্লাবে পর্যাপ্ত অক্সিজেনের সরবরাহ করার দরকার হতো।
পিটার ওয়াসা, ডেভিড সুস এবং দোরোতেয়া জেনকার ১৯৯৪ সালের ১৭ই জুন প্রথম উল্ট্রাশাল ক্লাব খুলেন। ক্লাবের ঘরটি এর আগে মিউনিখ-রিয়েম বিমানবন্দরের পুরনো রান্নাঘর হিসেবে ব্যবহৃত হত। এর আগে শুধুমাত্র কিছু নির্দিষ্ট ভেন্যু- "পার্কক্যাফে, টানযলোকাল গ্রোসেনোয়ান, বাবালু ক্লাব" এই ধরনের টেকনো সঙ্গীতের আয়োজন করতো। এছাড়াও কিছু অনিয়মিত রেইভ টেকনো সঙ্গীতের আয়োজন করতো। প্রথমবার মাত্র ১২০ জন অতিথির সামনে জেফ মিল সঙ্গিগীত পরিবেশোনা করে। এরপর ক্লাবে প্রবেশের নির্ধারিত মূল্য বাতিল করা হলে ধীরে ধীরে জনসমাগম বেড়ে যায়। ক্লাবটির বিশেষ আকর্ষণ ছিলো এর ভেতরের দিকে সাদা সিরামিক টাইলে আচ্ছাদিত ছিলো। এছাড়াও, ক্লাবের সজ্জার বড় অংশ বৈজ্ঞানিক কল্পকাহিনী নির্ভর চলচ্চিত্র দ্য হাই ক্রুসেড দ্বারা অনুপ্রাণিত হয়ে নভোযান আদলে করা হয়েছিলো। এরকম আকর্ষণীয় সজ্জা ও অভিজ্ঞতার মাত্রার আয়োজন ক্লাবটিকে একটি আন্তর্জাতিক খ্যাতি এনে দিয়েছিলো। এখানে ক্রি মেম্বার হিসেবে কাজ করেছে এরকম ডিজের তালিকায় আছে ডিজে হেল, মনিকা ক্রুজ, রিচার্ড বারতয, এসিড মারিয়া। উল্ট্রাশালের পার্টির ধারণা গুলো পরীক্ষামূলক ও বন্য ছিলো। মনিকা ক্রুজ উল্লেখ করে, একবার সম্পূর্ণ ডান্সফ্লোর বিশাল বিছানার আদলে করা হয়। অতিথিরা মাশরুম গ্রহণ করে নিজেদের বাদ্যযন্ত্র নিয়ে মেঝেতেই শুয়ে পড়ে আর গল্প করে। ১৯৯৬ সালের গ্রীষ্মে মিউনিখের পুরনো বিমানবন্দরের কাজে জায়গাটির প্রয়োজন হলে ক্লাবটি বন্ধ করে দেয়া হয়।